**Podaci vezani uz oglas za prijam u službu na određeno vrijeme (povećan obim poslova), uz probni rad od 2 mjeseca, na radno mjesto VIŠI STRUČNI SURADNIK 1 ZA IMOVINSKO PRAVNE POSLOVE (1 izvršitelj/ica) u Grad Rijeku – Odjel gradske uprave za razvoj, urbanizam, ekologiju i gospodarenje zemljištem – Direkciju za gospodarenje zemljištem**

**Oglas je objavljen na Hrvatskom zavodu za zapošljavanje dana 9.10.2018.**

**Rok za podnošenje prijava na oglas je do 17.10.2018.**

**Opis poslova radnog mjesta:**

* trajno prati pozitivne propise iz oblasti gospodarenja nekretninama
* provodi postupke nabave iz djelokruga rada Direkcije čija je pojedinačna procijenjena vrijednost bez PDV-a manja od 20.000,00 kuna,
* po potrebi provodi upravni postupak do donošenja upravnog akta
* samostalno i u suradnji s vanjskim suradnicima rješava manje zahtjevnu pripremu zemljišta te samostalno izrađuje manje zahtjevnu analizu provedivosti pojedinih prostornih planova glede imovinsko pravnog statusa nekretnina
* sudjeluje u postupcima izvlaštenja nekretnina pred nadležnim tijelom državne uprave te u postupcima povrata zemljišta i postupcima nove izmjere vezano uz vlasničke odnose koji se tiču vlasništva Grada Rijeke nad zemljištem
* prati i vodi evidenciju sudskih sporova koji se odnose na zemljište u vlasništvu Grada Rijeke te izrađuje informacije i odgovore na upite fizičkih i pravnih osoba vezano uz prava i raspolaganje na nekretninama u vlasništvu Grada Rijeke
* obavlja i druge poslove koje mu povjeri voditelj - ravnatelj i pročelnik

**Osnovna bruto plaća: 7.738,03 kn**

**Stručni uvjeti:**

* magistar struke ili stručni specijalist pravne struke
* najmanje jedna godina radnog iskustva na odgovarajućim poslovima
* poznavanje rada na računalu
* položen državni stručni ispit.

 Natjecati se mogu i kandidati koji su prema ranijim propisima stekli visoku stručnu spremu odgovarajuće struke. Pored stručnih uvjeta za prijam u službu, kandidati moraju ispunjavati opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11 i 4/18 – dalje u tekstu: Zakon): punoljetnost, zdravstvena sposobnost za obavljanje poslova radnog mjesta na koje se osoba prima, te hrvatsko državljanstvo.

 U službu ne mogu biti primljene osobe za koje postoje zapreke iz članaka 15. i 16. Zakona.

 Na oglas se mogu javiti osobe oba spola.

 Ako kandidat ostvaruje pravo prednosti pri zapošljavanju prema posebnom zakonu dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Kandidati koji ostvaruju pravo prednosti pri zapošljavanju dokazuju to rješenjem ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog oglasa, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.). Kandidat koji se poziva na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17) dužan je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje-843/843>.

 Kandidati su, uz prijavu na oglas obvezni priložiti:

* životopis,
* dokaz o stručnoj spremi (presliku diplome),
* dokaz o hrvatskom državljanstvu (presliku domovnice ili osobne iskaznice),
* presliku svjedodžbe o položenom državnom stručnom ispitu (ukoliko kandidati imaju položen državni stručni ispit),
* dokaz o ukupnom radnom iskustvu (ispis elektroničkog zapisa o radno pravnom statusu / e-radna knjižica koja se vodi pri Hrvatskom zavodu za mirovinsko osiguranje),
* dokaz o radnom iskustvu ostvarenom na odgovarajućim poslovima u trajanju od najmanje jedne godine, koji sadrži vrstu poslova koju je kandidat obavljao, vrstu stručne spreme tih poslova i razdoblje u kojem je obavljao te poslove (preslika ugovora, rješenja ili potvrde poslodavca), a koje je evidentirano u elektroničkom zapisu Hrvatskog zavoda za mirovinsko osiguranje,
* uvjerenje da se protiv kandidata ne vodi kazneni postupak (ne starije od tri mjeseca),
* vlastoručno potpisanu izjavu da za prijam u službu ne postoje zapreke iz članka 15. i 16. Zakona (izjavu nije potrebno ovjeravati).

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u službu.

Prijave na oglas podnose se u roku od 8 dana od dana objave oglasa na Hrvatskom zavodu za zapošljavanje na adresu: Grad Rijeka, Direkcija za opće i kadrovske poslove, 51000 Rijeka, Trpimirova 2. Prijave se mogu dostaviti i u Pisarnice Grada Rijeke, Titov trg 3 ili Trpimirova 2/II.

Urednom prijavom smatra se prijava koja sadrži sve podatke i priloge navedene u ovom oglasu. Osoba koja nije podnijela pravodobnu i urednu prijavu ili ne ispunjava formalne uvjete iz ovog oglasa, ne smatra se kandidatom prijavljenim na oglas i njezina se prijava neće razmatrati. Osobi koja nije podnijela pravodobnu i urednu prijavu ili ne ispunjava formalne uvjete iz oglasa, dostavit će se pisana obavijest.

O rezultatima oglasa kandidati biti će obaviješteni u roku od 60 dana od isteka roka za podnošenje prijava.

 **Prethodna provjera znanja i sposobnosti kandidata** Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti smatrati će se da je povukao prijavu na oglas.

 Najmanje pet dana prije održavanja prethodne provjere znanja i sposobnosti, na web stranici i oglasnim pločama Grada Rijeke (Titov trg 3 i Trpimirova 2) objavit će se vrijeme održavanja prethodne provjere znanja i sposobnosti kandidata (pisanog testiranja i intervjua). Intervju se provodi samo s kandidatima koji su ostvarili najmanje 50% bodova iz svakog dijela prethodne provjere znanja i sposobnosti (pisanog testiranja).

**Područje testiranja:** vlasništvo, izvlaštenje, povrat imovine oduzete za vrijeme jugoslavenske komunističke vladavine, zemljišne knjige

**Pravni i drugi izvori za pripremu kandidata za testiranje:**

* Zakon o vlasništvu i drugim stvarnim pravima ("Narodne novine" broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i isp. 94/17)
* Zakon o izvlaštenju i određivanju naknade("Narodne novine" broj 74/14 i 69/17)
* Zakon o zemljišnim knjigama ("Narodne novine" broj 91/96, 68/98, 137/99, 114/01, 100/04, 107/07, 152/08, 126/10, 55/13, 60/13 i 108/17)
* Zakon o naknadi za imovinu oduzetu za vrijeme jugoslavenske komunističke vladavine ("Narodne novine" broj 92/96, 39/99, 42/99, 92/99, 43/00, 131/00, 27/01, 65/01, 118/01, 80/02 i 81/02)
* Odluka o građevinskom zemljištu ("Službene novine Primorsko-goranske županije" broj 48/09 i 14/13 i "Službene novine Grada Rijeke" broj 4/14)

|  |  |  |
| --- | --- | --- |
| KLASA : 112-03/18-01/21URBROJ: 2170/01-09-22-18-3Rijeka, 9. listopada 2018. |  | **Pročelnik****dr.sc. Srđan Škunca** |
|  |  |  |
|  |  |  |